Szombathely Megyei Jogú Város Önkormányzata Közgyűlésének

**12/2017. (V.3.) önkormányzati rendelete**

**az önkormányzat 2017. évi költségvetéséről szóló 4/2017. (III.7.) önkormányzati rendelet módosításáról**

Szombathely Megyei Jogú Város Közgyűlése az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

**1. §**

A Szombathely Megyei Jogú Város Önkormányzata Közgyűlésének az önkormányzat 2017. évi költségvetéséről szóló 4/2017. (III.7.) önkormányzati rendelete (a továbbiakban: Rendelet) 2. §-a helyébe a következő rendelkezés lép:

**„2. §**

(1) A Közgyűlés a városi önkormányzat 2017. évi költségvetésének bevételi főösszegét 21.584.559 eFt-ban, kiadási főösszegét 32.992.755 eFt-ban állapítja meg.

(2) A működési bevételek és kiadások egyenlegét -237.051 eFt-ban, az ezt finanszírozó előző évek működési maradványát + 1.648.963 eFt-ban határozza meg. Az így számított működési egyenleg + 1.411.912 eFt.

(3) A felhalmozási célú bevételek és kiadások egyenlege -11.171.145 eFt-ban, az ezt finanszírozó előző évek felhalmozási maradványát 9.855.248 eFt-ban határozza meg. Az így számított felhalmozási egyenleg – 1.315.897 eFt.

(4) A finanszírozási célú bevételeket 11.504.211eFt-ban határozza meg.

(5) A finanszírozási célú kiadásokat 96.015 eFt-ban határozza meg.

(6) A külső finanszírozási célú bevételeket 0 eFt-ban határozza meg.”

**2. §**

A Rendelet 5. §-a helyébe a következő rendelkezés lép:

**„5. §**

A Közgyűlés a költségvetési szervek kiadásait 9.602.603 eFt-ban határozza meg a 6. mellékletben részletezettek szerint. ”

**3. §**

A Rendelet 6. §-a helyébe a következő rendelkezés lép:

**„6. §**

A Közgyűlés a költségvetési szervek – kiemelt előirányzatként kezelt – 2017. évi létszámkeretét 1.430 főben határozza meg a 7. mellékletben részletezettek szerint.”

**4. §**

A Rendelet 8. §-a helyébe a következő rendelkezés lép:

**„8. §**

A Közgyűlés az önkormányzati felhalmozási kiadások előirányzatát 16.560.938 eFt-ban határozza meg, amelynek célonkénti részletes adatait a 18. melléklet tartalmazza.”

**5. §**

A Rendelet 9. § (1) bekezdése helyébe a következő rendelkezés lép:

„(1) A Közgyűlés céltartalékot képez az alábbiak szerint:

|  |  |  |  |
| --- | --- | --- | --- |
| a.) | Általános tartalék | 1.500 | e Ft |
| b.) | Interreg projekt, NKA projekt önrész  | 11.793 | e Ft |
| c.) | 2017. évi bérkiadások tartaléka  | 7.936 | e Ft |
| d.) | KLIK elszámolás | 36.407 | e Ft |
| e.) | Kneipp módszer óvodai program pályázati önrész | 4.095 | e Ft |

„

**6. §**

A Rendelet 11. § (10) bekezdése helyébe a következő rendelkezés lép:

„(10) Az önkormányzat által alapított és fenntartott költségvetési intézmények kivételével támogatás éves 10.000 eFt összeghatár felett annak adható, aki a működésének egészét tekintve a 2016. év teljes pénzügyi, szakmai beszámolóját, valamint a 2017. évi pénzügyi, szakmai tervét benyújtja, és az alapján a Gazdasági és Városstratégiai Bizottság a támogathatóságát jóváhagyta. Amely szervezet 2016. évben 10.000 eFt összeghatár felett kapott támogatást, 2017. évben csak akkor kaphat támogatást, ha a működésének egészét tekintve a 2016. év teljes pénzügyi, szakmai beszámolóját benyújtja, és az alapján a Gazdasági és Városstratégiai Bizottság a támogathatóságát jóváhagyta.”

**7. §**

A Rendelet 1-19. melléklete helyébe az 1-19. melléklet lép.

**8. §**

Ez a rendelet a kihirdetését követő napon lép hatályba.

 **Dr. Puskás Tivadar Dr. Károlyi Ákos**

 polgármester jegyző